ΓΡΑΠΤΗ ΕΡΩΤΗΣΗ E-0340/01

υποβολή: Giovanni Pittella (PSE) προς την Επιτροπή

(13 Φεβρουαρίου 2001)

Θέμα: Ασφάλεια του εφοδιασμού σε ενέργεια

Η πρόσφατη έκθεση της Ευρωπαϊκής Επιτροπής (29 Νοεμβρίου 2000) αποτελεί το έναυσμα για μία νέα και σε βάθος συζήτηση σχετικά με την ασφάλεια του εφοδιασμού σε ενέργεια,πογραμμίζοντας τις αρνητικές προοπτικές ενεργειακής εξάρτησης των χωρών της ΕΕ κατά την προσεχή τριακονταετία, μεταξύ άλλων και με την πρόβλεψη της επερχόμενης διεύρυνσης σε χώρες που δεν διαθέτουν ιδιαίτερα σημαντικούς φυσικούς/ενεργειακούς πόρους. Η Επιτροπή προβλέπει ότι κατά τα επόμενα 20/30 χρόνια οι εισαγωγές ενεργείας θα αυξηθούν κατά 20 % (από το σημερινό 50 % στο 70 %). Το 1999 έφθασαν τα 250 δισεκατομμύρια ευρώ (500 000 δισεκατομμύρια λιρέτες), που ισούνται με το 6 % των συνολικών εισαγωγών. Σήμερα το 45 % του εισαγομένου πετρελαίου προέρχεται από τη Μέση Ανατολή και το 40 % του φυσικού αερίου από τη Ρωσία. Όσον αφορά τουςδρογονάνθρακες προβλέπεται μία όχι σημαντική μείωση της ζήτησης από το σημερινό 41 % στο 38 % το 2030.

Βάσει του σεναρίου αυτού, η περιοχή Abruzzo (που στις τοποθεσίες Tocco και Casauria) πραγματοποιήθηκε το 1863 η πρώτη γεώτρηση στην Ιταλία, η τρίτη στον κόσμο μετά τις ΗΠΑ και τη Ρουμανία) αποδεικνύει ότι διαθέτει έναποτιμημένο πετρελαιϊκό δυναμικό. Η πρόσφατη πολλάποσχόμενη ανακάλυψη του κοιτάσματος της C.da Lazzaretto (μεταξύ Francavilla και Ortona), που βρίσκεται σήμερα σε πειραματική φάση, επιβεβαιώνει το ερευνητικό ενδιαφέρον της όλης περιοχής και δεν είναι κατανοητό το γιατί η ENI διατηρεί μεγάλο τμήμα των αδειών έρευνας χωρίς να επενδύει σε ερευνητικές δραστηριότητες παγώνοντας εκ των πραγμάτων μία κατάσταση που θα μπορούσε να οδηγήσει σε θετικά αποτελέσματα.

Το παράρτημα της AGIP στην Ortona είναι σημαντικό όχι μόνο από πλευράς απασχόλησης, αλλά και όσον αφορά την οικονομία των παραπλεύρων δραστηριοτήτων. Απασχολούνται πράγματι εκεί 500 άτομα και κατά τα τελευταία 30 έτη εμφανίστηκε ένα σύστημα παραγωγών και οικονομιών, μεταξύ των οποίων η ξενοδοχειακή δραστηριότητα που περιστρέφεται γύρω από τη δομή αυτή.

Η ΕΝΙ ανακοίνωσε τη διάλυση του τμήματος (η είδηση ανακοινώθηκε ανεπισήμως στουςπαλλήλους και ξεκίνησαν οι διαδικασίες ακύρωσης των συμβάσεων εφοδιασμού με ορισμένες επιχειρήσεις παροχήςπηρεσιών). Κατά τις τελευταίες ημέρες, κατόπιν πρωτοβουλίας του ιταλικού Υπουργείου Βιομηχανίας, πραγματοποιήθηκε συνάντηση κατά τη διάρκεια της οποίας η επιχείρηση ανακοίνωσε ότι για την ώρα παγώνει το σχέδιο εν αναμονή των οριστικών στοιχείων για το κοίτασμα πετρελαίου που βρέθηκε κοντά στην Ortona. Το κοίτασμα είναι μάλλον σημαντικών διαστάσεων και το πετρέλαιο βρέθηκε σε βάθος 4.5 μέτρων σε σχέση με τα 5 000 μέτρα που είχαν αρχικά προβλεφθεί κατά την έναρξη των γεωτρήσεων.

Υπό το πρίσμα των ανωτέρω, μπορεί η Επιτροπή και για λογαριασμό της ο Πρόεδρος Romano Prodi να γνωστοποιήσει τα μέτρα που προτίθεται ναιοθετήσει ώστε οι στόχοι που καθορίστηκαν στην πρόσφατη έκθεσή της να μην τεθούν σε κίνδυνο μεταξύ άλλων και από επιλογές όπως εκείνη που ανήγγειλε η ENI και για την ώρα έχει παγώσει, σε σχέση με το τμήμα της Ortona.

Απάντηση της κας de Palacio εξ ονόματος της Επιτροπής

(4 Απριλίου 2001)

Η οδηγία 94/22/ΕΚ του Ευρωπαϊκού Κοινοβουλίου και του Συμβουλίου, της 30ής Μαΐου 1994, για τους όρους χορήγησης και χρήσης των αδειών αναζήτησης, εξερεύνησης και παραγωγήςδρογονανθράκων(1), η οποία περιλαμβάνει τους τομείς παραγωγής πριν από την βιομηχανία πετρελαίου και φυσικού αερίου, αποσκοπεί αποκλειστικώς στην εξασφάλιση της άνευ διακρίσεων πρόσβασης σε όλες τις επιχειρήσεις (ανεξαρτήτως της εθνικότητάς τους ή ανεξαρτήτως εάν πρόκειται για δημόσιες ή για ιδιωτικές επιχειρήσεις) στις δραστηριότητες αναζήτησης, εξερεύνησης και παραγωγήςδρογονανθράκων, χωρίς ωστόσο να θίγονται τα δικαίωματα των κρατών μελών να αποφασίζουν για τις περιοχές που θα προσφέρονται ελεύθερα για την εξερεύνηση/παραγωγή, σχετικά με το επίπεδο της φορολογίας που θα εφαρμόζεται, κ.λπ.

Κατά συνέπεια, η Επιτροπή δεν δύναται να παρέβει στο θέμα που αφορά το πετρελαιοφόρο κοίτασμα Ortona.

(1) ΕΕ L 164 της 30.6.1994.